text: EU-penge skal få turisterne tilbage til Sønderjylland
  17 februar 2014 kl. 19.48
  Med EU penge i ryggen går fire kommuner nu sammen om at få turisterne tilbage til Sønderjylland.
  De turistansvarlige fra Haderslev, Tønder, Aabenraa og Sønderborg Kommune er gået sammen i en gruppe, der kalder sig Destinations-udvikling Sønderjylland.
  Sammen skal de samle kræfterne til fælles bedste i stedet for at konkurrere internt. Udover støtten fra EU og regionale midler, så giver de enkelte kommuner også en mindre andel, men når projektet stopper ved årets udgang, så er planen, at kommunerne derefter selv skal overtage økonomien.
  Foreløbig er det et udviklingsprojekt, hvor parterne skal se, om det i længden giver nogen mening at fortsætte.
  